Салерно
Салѐрно () е град и община в Южна Италия.

География 
Салерно е морски курортен град в област (регион) Кампания и главен административен център на едноименната провинция Салерно. Разположен е по източния бряг на Салернския залив. На около 80 km на северозапад е град Неапол. На около 7 km след Салерно в западна посока по крайбрежието е друг морски курортен град Виетри сул Маре. На югоизток на около 25 km са градовете Еболи и Батипалия. Градът има пристанище и жп гара. Летището му се намира на около 10 km по посока на град Батипалия. Население 139 787 жители към 1 септември 2009 г.

История 
Първите сведения за града датират от 197 г. пр. Хр. През 2 век е римска колония. През 9-те век получава статут на град и княжество. През 1077 г. става нормански град. От 11 до 13 век е бил прочут със своята медицинска школа. През 1943 г. американските войски правят десант южно от Салерно.

Архитектурни забележителности 

 Дворецът „Пинто“
 Катедралата
 Църквата „Сан Бенедето“
 Църквата „Сан Пиетро ин Винкулис“
 Църквата „Сант'Агостино“
 Църквата „Сант'Аполония“
 Архелогическия музей
 Университетът (от 1970 г.)

Икономика 

Пристанището заема важна част от икономиката на Салерно. Друг важен отрасъл е туризмът. Градът е текстилен център (коприна и памук). Има машиностроителна, металургична, химическа, хранително-вкусова и керамична промишленост. Произвеждат се също строителни материали. Салерно е изходен пункт за круизи до град Амалфи на Амалфийското крайбрежие.

Спорт 
Представителният футболен отбор на града носи името Салернитана Калчо 1919, който играе в Серия А (най-високата футболна дивизия в Италия).
 На 21 май 1995 г. в Салерно финишира 9-ия етап от Колоездачната обиколка на Италия, победител е датчанита Ролф Сьоренсен.

Личности 
Родени
 Джузепе Галдеризи (р. 1963), футболист
 Ренато Рафаеле Мартино (р. 1932), ватикански кардинал
 Уго Пиро (1920 – 2008), киносценарист
 Томазо Гуадато фон Салерно (1420 – 1480), писател
Починали
 Томазо Гуадато фон Салерно (1420 – 1480), писател

Побратимени градове 
  Тоно, Япония от 1984
  Руан, Франция от 2003
  Галац, Румъния от 2007

Източници

Външни препратки 
 Официален сайт на град Салерно

Салерно (провинция)
Градове в Кампания